Այս տարի Կուրբան Բայրամին մուսուլմաններն Աջարիայի կառավարության ղեկավարին հրավիրել էին «Նոր մզկիթ», այլ ոչ թե Օրթա Ջամե: Սակայն Զուրաբ Պատարաձեն եկել էր հին մզկիթ, որտեղ հայտարարել էր, որ նոր մզկիթի շինարարության շուրջ «խորհրդատվություններ են ընթանում մուսուլմանական համայնքի, մուֆթիների և քաղաքապետարանի հետ», և «մենք արդեն վերջնական փուլում ենք»: Նրա խոսքով՝ հարցի վերջնական լուծման համար անհրաժեշտ է միայն տեխնիկական մանրամասներ համաձայնեցնել: